
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Θεσσαλονίκης για τον καθορισμό χώρου ανέγερσης 
δημοτικού βρεφονηπιακού σταθμού και καθορισμός των όρων 

και περιορισμών δόμησης αυτού . 1 

Έγκριση μεταφοράς συντελεστή δόμησης ακινήτου που έχει χαρα¬ 
κτηριστεί ως έργο τέχνης και βρίσκεται εντός του ρυμοτομικού 

σχεδίου Θεσσαλονίκης .... 2 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Ηρακλείου (Ν. Ηρακλείου) για τον καθορισμό χώρου 
για την εκτέλεση στεγαστικού προγράμματος του ΟΕΚ και κα¬ 
θορισμός των όρων και περιορισμών δόμησης αυτού . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου περιοχή του 
δήμου Θεσσαλονίκης για τον καθορισμό χώρου ανέγερσης δημοτι¬ 
κού βρεφονηπιακού σταθμού και καθορισμός των όρων και περιορι¬ 
σμών δόμησης αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26 όπως αντικαταστάθηκε με την παρ. 13 του άρ¬ 
θρου 8 του Ν. 1512/1985 «τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων του Ταμείου 
Νομικών» (ΦΕΚ 4/Α). 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) τα άρθρα 6 (παρ. 1), 7, 8, 9 όπως τροποποιήθη¬ 
καν με το άρθρο 13 του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές διατάξεις» 
(ΦΕΚ 141/Α). 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Την υπ’ αριθ. Τ, 1291/1987 απόφαση του Πρωθυπουργού «Σύ¬ 
στασή θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων, Μανόλη Παπαστεφανάκι» 
(ΦΕΚ 549/Β). 


6. Την υπ’ αριθ. 787/1987 γνωμοδότηση του Δημοτικού Συμβου¬ 
λίου Θεσσαλονίκης. 

7. Την υπ’ αριθ. συν. 43 πράξη 1494/1987 γνωμοδότηση του Συμ¬ 

βουλίου Χωροταξίας, Οικισμού και Περιβάλλοντος, Νομού Θεσσαλονί¬ 
κης- .... 

8. Την υπ’ αριθ. 134/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Θεσσαλονίκης (Ν. Θεσσαλονίκης) για τον καθορισμό χώρου 
ανέγερσης δημοτικού βρεφονηπιακού σταθμού όπως φαίνεται με στοι¬ 
χεία Λ Β Γ Δ Ε Ζ Α στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Διεύθυνσης Πολεοδο¬ 
μικών Εφαρμογών με την υπ’ αριθ. 19818/1988 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Καθορίζεται η θέση και διάταξη του κτιρίου του Δημοτικού Βρεφονη¬ 
πιακού Σταθμού, όπως φαίνεται με κόκκινη γραμμή στο παραπάνω 
σχετικό διάγραμμα. 

Άρθρο 3. - 

Οι λοιποί όροι και περιορισμοί δόμησης του παραπάνω χώρου καθο¬ 
ρίζονται, ως εξής: 

1. Μέγιστο ποσοστό κάλυψης: είκοσι τοις εκατό (20%) της επιφά¬ 
νειας αυτού. 

2. Συντελεστής δόμησης: τέσσερα δέκατα (0,4). 

3. Μέγιστο επιτρεπόμενο ύψος*ουκτιρίου: επτάμισυ (7,50) μέτρα. 

Άρθρο 4. 

-Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Απριλίου 1988 
Ο ΠΡΟΕΔΡΟΣ, ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Έγκριση μεταφοράς συντελεστή δόμησης ακινήτου που έχει χαρακτη¬ 
ριστεί ως έργο τέχνης καί βρίσκεται εντός του ρυμοτομικού σχεδίου 

Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «περί καθορισμού ανώτατου 
ορίου συντελεστού δομήσεως κλπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979 (ΦΕΚ 138/Α), όπως τροποποιήθηκε με το από 
19.6.1987 Π. Δ/γμα (ΦΕΚ 592/Δ). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 
154/Α) όπως τροποποιήθηκε με το από 31.8.1987 Π. Δ/γμα (ΦΕΚ 
163/Α). 

4- Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «καθορισμός αρμοδιοτήτων τού Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

8. Την υπ’ αριθ. 482/1986 πράξη συναίνεσης των Ευαγγελίας Βά- 
νας χήρας Ανδρέου Στίκα καί Μαργαρίτας - Ηρούς συζ. Νικ. Τσιολέκα 
κυρίων του παρακάτω περιγραφομένου ακινήτου. 

9. Την υπ’αριθ. 72800/14070/1987 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής μελέτης. 

10. Την υπ’ αριθ. 123/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

,11. Την κατόπιν αυτοψίας της υπαλλήλου Π. Βάρναλη της Δ/ναης 
Πολεοδομίας Θεσσαλονίκης επιβεβαίωση των εμπλεκομένων στον υπο¬ 
λογισμό του μεταφερόμενου συντελεστή δόμησης στοιχείων του (ακινή¬ 
του που βρίσκεται εντός του ρυμοτομικού σχεδίου Θεσσαλονίκης επί της 
οδού Φιλίππου αριθ. 43, με πρόταση του Αναπληρωτή Υπουργού Περι¬ 
βάλλοντος .Χωροταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 


ρυνομένου) που βρίσκεται ενΐός του ρυμοτομικού σχεδίου Θεσσαλονίκης 
επί της οδού Φιλίππου αριθ. 43 και έχει χαρακτηρισθεί ως έργο τέχνης 
με την υπ’ αριθ. Γ. 63050/10/22.1.1986 απόφαση της Υπουργού 
Πολιτισμού (ΦΕΚ 76/Β) και του οποίου την αποκλειστική κυριότητα 
έχουν οι παραπάνω αιτούσες τη μεταφορά του συντελεστή δόμησης, 
όπως το βαρυνόμενο ακίνητο φαίνεται με στοιχεία Α Β Γ ΔΑ στο σχε¬ 
τικό πρωτότυπο διάγραμμα σε κλίμακα 1:200 που έχει θεωρηθεί από 
τον Προϊστάμενο της Διεύθυνσης Πολεοδομικών Εφαρμογών με την υπ’ 
αριθ: 2890/1988 πράξη του και που συνοπτικό του αντίτυπο δημοσιεύ¬ 
εται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 282,375 μ 2 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2 ■ 

γ. Ποσοστό κάλυψης: 70% 

δ. Δομήσιμες επιφάνειες που αντιστοιχούν σ’ αυτό είναι: 1.185,975 

μ 2 

ε. Δομημένη επιφάνεια 784,992 μ 2 (187,058 στο ισόγειο και 
579,934 στον όροφο). 

στ. Μεταφερόμενη δομήσιμη επιφάνεια 1.185,975 - 784,992 ■= 
400,983 μ 2 από τα οποία 10,604 μ 2 από ισόγειο και 390,379 μ 2 από 
οφόφους. 

Άρθρο 2. 

Εγκρίνεται η χορήγηση τίτλων μεταφοράς συντελεστή δόμησης στο 
όνομα των Ευαγγελίας - Βάνας χήρας Ανδρέου Στίκα και Μαργαρίτου; - 
Ηρούς συζ. Νικ. Τσιολέκα για εμβαδόν 400,983 μ 2 (10,604 μ 2 από 
"ισόγειο και 390,379 μ 2 από ορόφους). 

' , Άρθρο 3. - 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Ιουνίου 1988 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Έγκριση τοπικού ρυμοτομικού οχεδίου στην εκτός σχεδίου περιοχή του 
δήμου Ηρακλείου (Ν. Ηρακλείου) για τον καθορισμό χώρου για την 
εκτέλεση στεγαστικού προγράμματος του ΟΕΚ και καθορισμός των 
όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη κο:ι σχετικές ρυθμίσεις» (ΦΕΚ 33/Α) και- 
ειδικότερα το άρθρο 26 όπως αντικαταστάθηκε με την παρ. 13 του άρ¬ 
θρου 8 του Ν. 1512/1985 «τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων του Ταμείου 
Νομικών» (ΦΕΚ 4/Α). 

2. Τις διατάξεις του Ν. Δ/τος της 17.7.1923 «περί σχεδίων πόλεων 
κλπ.» και ειδικότερα το άρθρο 3. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως 
τροποποιήθηκαν με το άρθρο 13 του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδος (ΟΚΧΕ) και άλλες δια¬ 
τάξεις» (ΦΕΚ 141/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ' αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων, Μανόλη Παπαστεφανάκι» 
(ΦΕΚ 549/Β). 

7. Την υπ’ αριθ. 263/21.7.1987 γνωμοδότηση του Δημοτικού 
Συμβουλίου Ηρακλείου. 

8. Την υπ’ αριθ. 282/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την υπ" αριθ. 720/1987 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Ηρακλείου (Ν. Ηρακλείου) για την εκτέλεση επείγοντος ατε- 


γαστικού προγράμματος του Οργανισμού Εργατικής Κατοικίας με την 
ονομασία «ΗΡΑΚΛΕΙΟ VI» με τη δημιουργία α) των υπ’ αριθ. 165α 
και 172 οικοδομικών τετραγώνων, β) του υπ’ αριθ. 165β οικοδομικού 
τετραγώνου για την ανέγερση αίθουσας συγκεντρώσεων, γ) του υπ’ 
αριθ. 165γ οικοδομικού τετραγώνου για την ανέγερση καταστημάτων, 
δ) τη δημιουργία κοινοχρήστων χώρων, χώρου παιδικής χαράς και χώ¬ 
ρου πλατείας, όπως φαίνονται στο σχετικό πρωτότυπο διάγραμμα σε 
κλίμακα 1:500 που έχει θεωρηθεί από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 19815/1988 πράξη του 
και που συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με το προηγούμενο άρθρο, ορίζονται ως εξής: 

1. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας κάθε οικοδομικού τετραγώνου. 

2. Συντελεστής δόμησης: εξήντα εκατοστά (0,60). 

3. Μέγιστο επιτρεπόμενο ύψος των κτιρίων: α) των υπ’ αριθ. 165α 
και 172 οικοδομικών τετραγώνων: οκτώ και μισό (8,5) μέτρα και β) 
των υπ’ αριθ. 165β και ΐ65γ οικοδομικών τετραγώνων: πέντε και μισό 
(5,5) μέτρα. 

4. Ελάχιστη απόσταση των κτιρίων από τις ρυμοτομικές γραμμές: 
τρία (3) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. ' 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

